ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยคณะกรรมการตรวจสอบและการตรวจสอบภายในสำนักงานคณะกรรมการกำกับกิจการพลังงานพ.ศ. ๒๕๕๕[๑] โดยที่เป็นการสมควรปรับปรุงระเบียบคณะกรรมการกำกับกิจการพลังงานว่าด้วยการตรวจสอบภายในของสำนักงานคณะกรรมการกำกับกิจการพลังงานให้มีความครอบคลุมชัดเจน และสามารถปฏิบัติงานต่อเนื่องอย่างมีประสิทธิภาพอาศัยอำนาจตามความในมาตรา ๓๓ (๑) และมาตรา ๔๔แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยคณะกรรมการตรวจสอบและการตรวจสอบภายในสำนักงานคณะกรรมการกำกับกิจการพลังงานพ.ศ. ๒๕๕๕ข้อ ๒ ระเบียบนี้ให้ใช้บังคับตั้งแต่วันที่๗ ตุลาคม พ.ศ. ๒๕๕๕ เป็นต้นไปข้อ ๓ ให้ยกเลิกระเบียบคณะกรรมการกำกับกิจการพลังงานว่าด้วยการตรวจสอบภายในของสำนักงานคณะกรรมการกำกับกิจการพลังงาน พ.ศ. ๒๕๕๒และให้ใช้ระเบียบนี้แทนข้อ ๔ ในระเบียบนี้คณะกรรมการตรวจสอบ หมายความว่าคณะบุคคลที่ได้รับการแต่งตั้งจากคณะกรรมการกำกับกิจการพลังงานให้มีอำนาจหน้าที่กำกับดูแลการควบคุมภายในและการตรวจสอบภายในให้มีประสิทธิภาพประสิทธิผล และโปร่งใส มีระบบการจัดทำรายงานทางการเงินที่ถูกต้อง เชื่อถือได้มีการบริหารความเสี่ยงที่มีมาตรฐานรัดกุมเพียงพอ และมีการปฏิบัติตามกฎหมาย ระเบียบข้อบังคับที่เกี่ยวข้องกฎบัตรคณะกรรมการตรวจสอบ หมายความว่าข้อบัญญัติที่กำหนดเพื่อวางกรอบ แนวทางวัตถุประสงค์ขอบเขตอำนาจหน้าที่และความรับผิดชอบของการตรวจสอบภายในการตรวจสอบภายใน หมายความว่ากิจกรรมที่ดำเนินการอย่างเป็นอิสระและเป็นกลางเพื่อให้มีการปรับปรุงการปฏิบัติงานจนมั่นใจในข้อมูลเพิ่มคุณค่าของผลงานและบรรลุวัตถุประสงค์ที่สำนักงานและกองทุนกำหนด โดยการประเมินตรวจสอบ ให้คำปรึกษา แนะนำและปรับปรุงประสิทธิผลของกระบวนการบริหารความเสี่ยงการควบคุมและการกำกับดูแลอย่างเป็นระบบสำนักงาน หมายความว่าสำนักงานคณะกรรมการกำกับกิจการพลังงานและให้หมายความรวมถึง สำนักงานประจำเขตด้วยกองทุน หมายความว่ากองทุนพัฒนาไฟฟ้า ตามพระราชบัญญัติการประกอบกิจการพลังงาน พ.ศ. ๒๕๕๐ฝ่ายบริหาร หมายความว่าผู้บริหารทุกระดับของหน่วยรับตรวจฝ่ายตรวจสอบภายใน หมายความว่าหน่วยงานที่รับผิดชอบงานตรวจสอบภายในของสำนักงานคณะกรรมการกำกับกิจการพลังงานตามที่กำหนดไว้ในระเบียบคณะกรรมการกำกับกิจการพลังงานว่าด้วยการแบ่งส่วนงานสำนักงานคณะกรรมการกำกับกิจการพลังงานผู้ตรวจสอบภายใน หมายความว่าผู้ทำหน้าที่ตรวจสอบภายในของสำนักงานและกองทุนหน่วยรับตรวจ หมายความว่าหน่วยงานต่าง ๆ ที่รับผิดชอบในการปฏิบัติงานของสำนักงานและกองทุนข้อ ๕ ให้ประธานกรรมการกำกับกิจการพลังงานรักษาการตามระเบียบนี้และวินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑คณะกรรมการตรวจสอบ ข้อ ๖ ให้มีคณะกรรมการตรวจสอบที่คณะกรรมการกำกับกิจการพลังงานแต่งตั้งประกอบด้วย ประธานหนึ่งคน และมีกรรมการตรวจสอบอีกไม่น้อยกว่าสองคนโดยกรรมการตรวจสอบอย่างน้อยหนึ่งคนต้องเป็นผู้มีความรู้ความเข้าใจหรือมีประสบการณ์ด้านการเงิน การบัญชีประธานและกรรมการตรวจสอบมีวาระการดำรงตำแหน่งคราวละไม่เกินสามปีประธานและกรรมการตรวจสอบแต่ละคนสามารถดำรงตำแหน่งติดต่อกันได้ไม่เกินสองวาระหากครบวาระการดำรงตำแหน่งตามวรรคสองแล้วยังไม่สามารถแต่งตั้งกรรมการตรวจสอบชุดใหม่ได้ให้กรรมการตรวจสอบที่พ้นจากตำแหน่งตามวาระอยู่ในตำแหน่งเพื่อปฏิบัติงานต่อไปจนกว่าจะได้มีการแต่งตั้งกรรมการตรวจสอบชุดใหม่ในกรณีที่กรรมการตรวจสอบพ้นจากตำแหน่งโดยมิใช่การพ้นจากตำแหน่งตามวาระหรือกรณีการแต่งตั้งกรรมการตรวจสอบเพิ่มเติมให้ดำเนินการแต่งตั้งกรรมการตรวจสอบให้แล้วเสร็จภายใน ๖๐ วัน ในระหว่างการคัดเลือกเพื่อแต่งตั้งหากมีกรรมการตรวจสอบเหลือไม่น้อยกว่าสองคนให้กรรมการที่เหลือปฏิบัติหน้าที่ต่อไปได้การแต่งตั้งประธานและกรรมการตรวจสอบ ไม่ว่าจะเพื่อทดแทนตำแหน่งเดิมหรือแต่งตั้งเพิ่มเติมในระหว่างวาระการดำรงตำแหน่งให้มีระยะเวลาดำรงตำแหน่งเท่าระยะเวลาที่เหลืออยู่ในวาระนั้นกรณีที่วาระการดำรงตำแหน่งของกรรมการตรวจสอบเหลือน้อยกว่าหกเดือนและมีกรรมการตรวจสอบที่เหลืออีกไม่น้อยกว่าสองคนคณะกรรมการกำกับกิจการพลังงานอาจไม่แต่งตั้งกรรมการตรวจสอบเพื่อทดแทนก็ได้ข้อ ๗ ให้คณะกรรมการตรวจสอบมีหน้าที่ความรับผิดชอบดังนี้(๑)จัดทำกฎบัตรคณะกรรมการตรวจสอบเพื่อแสดงขอบเขตหน้าที่ให้ชัดเจนและเสนอขอความเห็นชอบจากคณะกรรมการกำกับกิจการพลังงาน(๒) กำหนดนโยบายอนุมัติขอบเขตและแผนการตรวจสอบประจำปีและเสนอคณะกรรมการกำกับกิจการพลังงานเพื่อทราบรวมทั้งเห็นชอบรายงานผลการตรวจสอบของผู้ตรวจสอบภายในเพื่อเพิ่มประสิทธิภาพในการตรวจสอบและสนับสนุนให้การตรวจสอบภายในเป็นเครื่องมือที่มีประสิทธิภาพในระบบการบริหารและการจัดการของสำนักงานและกองทุน(๓) สอบทานระบบการควบคุมภายในการบริหารความเสี่ยงและระบบการตรวจสอบภายในของสำนักงานและกองทุนให้มีความเหมาะสมและมีประสิทธิผลและให้คำปรึกษา แนะนำแก่ผู้ตรวจสอบภายในเกี่ยวกับการปฏิบัติงานตรวจสอบ(๔) สอบทานรายงานทางการเงินให้มีความถูกต้องและเปิดเผยอย่างเพียงพอ(๕)สอบทานให้สำนักงานและกองทุนปฏิบัติตามกฎหมายที่เกี่ยวข้อง(๖)ประสานกับฝ่ายบริหารในการให้ข้อคิดเห็นหรือข้อเสนอแนะที่เป็นประโยชน์ต่อสำนักงานและกองทุนตลอดจนประสานงานกับผู้ตรวจสอบบัญชีเพื่อให้ได้รายงานทางการเงินที่น่าเชื่อถือ และสำนักงานการตรวจเงินแผ่นดินเพื่อปรึกษาหารือหรือรับทราบข้อบกพร่องที่ตรวจพบข้อเสนอแนะเกี่ยวกับระบบการควบคุมภายในที่สำคัญ มาตรการหรือแนวทางแก้ไขเพื่อเพิ่มประสิทธิภาพในการบริหารงานของสำนักงานและกองทุน(๗)จัดให้มีการประกันคุณภาพงานของคณะกรรมการตรวจสอบโดยวิธีการประเมินตนเองปีละหนึ่งครั้ง(๘)รายงานผลการปฏิบัติงานต่อคณะกรรมการกำกับกิจการพลังงานอย่างน้อยสองครั้งต่อปีและต้องเสนอเป็นส่วนหนึ่งของรายงานประจำปีของสำนักงานและกองทุนทั้งนี้รายงานควรระบุถึงวัตถุประสงค์ ภารกิจ หน้าที่ความรับผิดชอบและคำแนะนำของคณะกรรมการตรวจสอบที่ได้กระทำในรอบปีที่ผ่านมาเพื่อการปรับปรุง(๙)ปฏิบัติงานอื่นที่ได้รับมอบหมายจากคณะกรรมการกำกับกิจการพลังงานข้อ ๘ ให้คณะกรรมการตรวจสอบจัดให้มีการประชุมอย่างน้อยปีละสี่ครั้งหมวด ๒ฝ่ายตรวจสอบภายในและผู้ตรวจสอบภายใน ข้อ ๙ ให้ฝ่ายตรวจสอบภายในขึ้นตรงต่อคณะกรรมการกำกับกิจการพลังงานโดยมีคณะกรรมการตรวจสอบเป็นผู้กำกับดูแลข้อ ๑๐ ให้สำนักงานจัดสรรบุคลากรและทรัพยากรที่เพียงพอต่อการปฏิบัติงานอย่างเหมาะสมกับปริมาณงานข้อ ๑๑ คณะกรรมการกำกับกิจการพลังงานหรือคณะกรรมการตรวจสอบจะพิจารณาสั่งการให้ผู้ตรวจสอบภายในปฏิบัติงานอื่นได้ตามควรแก่กรณีทั้งนี้ต้องไม่ทำให้ผู้ตรวจสอบภายในขาดความเป็นอิสระและเที่ยงธรรมมีส่วนได้ส่วนเสียในกิจกรรมที่ตรวจสอบข้อ ๑๒ ให้ผู้ตรวจสอบภายในดำรงไว้ซึ่งความเป็นอิสระจากกิจกรรมที่ตรวจสอบปราศจากการแทรกแซงในการปฏิบัติงานและการเสนอความเห็นในการตรวจสอบของฝ่ายบริหารหรือบุคคลหนึ่งบุคคลใดผู้ตรวจสอบภายในต้องไม่เป็นกรรมการในคณะกรรมการใด ๆของสำนักงานและกองทุนอันมีผลกระทบต่อความเป็นอิสระในการปฏิบัติและการเสนอความเห็นข้อ ๑๓ ในกรณีมีความจำเป็นต้องอาศัยผู้เชี่ยวชาญที่มีความรู้ความสามารถเฉพาะทางมาร่วมปฏิบัติงานตรวจสอบภายในผู้ตรวจสอบภายในอาจเสนอความเห็นต่อคณะกรรมการตรวจสอบเพื่อดำเนินการจัดจ้างผู้เชี่ยวชาญจากภายนอกก็ได้ข้อ ๑๔ ให้ผู้อำนวยการฝ่ายตรวจสอบภายในเป็นผู้ตรวจสอบภายในตามมาตรา๔๔ แห่งพระราชบัญญัติการประกอบกิจการพลังงาน พ.ศ. ๒๕๕๐โดยรับผิดชอบและบังคับบัญชาฝ่ายตรวจสอบภายในข้อ ๑๕ ให้ฝ่ายตรวจสอบภายในมีหน้าที่ความรับผิดชอบดังนี้(๑)ปฏิบัติหน้าที่ตามระเบียบคณะกรรมการกำกับกิจการพลังงานว่าด้วยการแบ่งส่วนงานของสำนักงานคณะกรรมการกำกับกิจการพลังงาน(๒) กำหนดเป้าหมาย ทิศทาง ภารกิจงานตรวจสอบภายในเพื่อสนับสนุนการบริหารงานและการดำเนินงานด้านต่างๆ ของสำนักงานและกองทุนโดยให้สอดคล้องกับนโยบายของคณะกรรมการตรวจสอบโดยคำนึงถึงความมีประสิทธิภาพของกิจกรรมการบริหารความเสี่ยงและความเพียงพอของระบบการควบคุมภายในของสำนักงานและกองทุน(๓) กำหนดกฎบัตรฝ่ายตรวจสอบภายในไว้เป็นลายลักษณ์อักษรเสนอคณะกรรมการกำกับกิจการพลังงานเพื่อพิจารณาอนุมัติโดยผ่านความเห็นชอบของคณะกรรมการตรวจสอบและเผยแพร่ให้หน่วยรับตรวจทราบทั่วกัน(๔)จัดให้มีการประกันคุณภาพงานตรวจสอบภายในโดยวิธีการประเมินตนเองปีละหนึ่งครั้งเพื่อให้ความเชื่อมั่นในกระบวนการทำงานของผู้ตรวจสอบภายใน(๕)เสนอขอบเขตและแผนการตรวจสอบประจำปีต่อคณะกรรมการตรวจสอบเพื่อพิจารณาอนุมัติภายในเดือนกันยายนของทุกปีและจัดส่งสำเนาแผนการตรวจสอบที่ได้รับอนุมัติแล้วให้สำนักงานการตรวจเงินแผ่นดินภายในสามสิบวันนับจากวันที่ได้รับอนุมัติเว้นแต่สำนักงานการตรวจเงินแผ่นดินจะขอให้ดำเนินการเป็นอย่างอื่น(๖)ปฏิบัติงานตรวจสอบตามแผนการตรวจสอบและเสนอรายงานผลการตรวจสอบต่อคณะกรรมการตรวจสอบเพื่อพิจารณาให้ความเห็นที่เป็นประโยชน์ในการกำกับดูแลและการติดตามผลก่อนเสนอคณะกรรมการกำกับกิจการพลังงานเพื่อพิจารณาสั่งการให้สำนักงานหรือกองทุนดำเนินการปรับปรุงตามข้อเสนอแนะภายในเวลาอันสมควรกรณีเรื่องที่ตรวจพบเป็นเรื่องที่สำคัญและเกิดความเสียหายหรืออาจเกิดความเสียหายต่อสำนักงานหรือกองทุนให้รายงานคณะกรรมการตรวจสอบทันที และให้คณะกรรมการตรวจสอบส่งสำเนารายงานผลการตรวจสอบที่สำคัญและเกิดความเสียหายหรืออาจเกิดความเสียหายต่อสำนักงานหรือกองทุนให้คณะกรรมการกำกับกิจการพลังงานหากคณะกรรมการกำกับกิจการพลังงานมิได้ดำเนินการตามสมควรให้คณะกรรมการตรวจสอบส่งรายงานดังกล่าวให้สำนักงานการตรวจเงินแผ่นดินภายในสิบห้าวันนับจากวันที่ได้รับรายงานผลการตรวจสอบ(๗)เสนอแนะระบบการควบคุมภายในและการบริหารความเสี่ยงของสำนักงานและกองทุน(๘) ดำเนินการเกี่ยวกับงานธุรการของคณะกรรมการตรวจสอบโดยการจัดประชุมคณะกรรมการตรวจสอบ ประสานงานกับผู้ตรวจสอบบัญชีสำนักงานการตรวจเงินแผ่นดินและหน่วยงานต่าง ๆ ที่เกี่ยวข้องเพื่อให้การปฏิบัติงานตรวจสอบภายในของสำนักงานและกองทุนบรรลุเป้าหมายและเป็นไปอย่างมีประสิทธิภาพ(๙)ปฏิบัติงานอื่นที่เกี่ยวข้องกับการตรวจสอบภายในตามที่ได้รับมอบหมายจากคณะกรรมการกำกับกิจการพลังงานและหรือคณะกรรมการตรวจสอบข้อ ๑๖ ขอบเขตงานของการตรวจสอบภายในให้ครอบคลุมถึงการตรวจสอบวิเคราะห์ รวมทั้งการประเมินความเพียงพอและประสิทธิผลของระบบการควบคุมภายในการบริหารความเสี่ยงของสำนักงานและกองทุน ซึ่งรวมถึง(๑)ประเมินความมีประสิทธิภาพและประสิทธิผลของการดำเนินงานในหน้าที่ของหน่วยรับตรวจเสนอแนะการปรับปรุงบริหารความเสี่ยงการควบคุม การกำกับดูแลอย่างต่อเนื่อง(๒)ปฏิบัติงานตรวจสอบให้เป็นไปตามมาตรฐานหรือแนวปฏิบัติการตรวจสอบภายในของกระทรวงการคลังกรณีที่ไม่ได้กำหนดไว้ให้ถือปฏิบัติตามมาตรฐานการปฏิบัติงานวิชาชีพการตรวจสอบภายในที่เผยแพร่โดยสมาคมผู้ตรวจสอบภายในแห่งประเทศไทยหรือ Standards for the Professional Practice of Internal Auditing ที่กำหนดโดยThe Institute ofInternal Auditors (IIA)(๓) ตรวจสอบระบบการปฏิบัติงานตามมาตรฐานและหรือกฎหมายระเบียบ ข้อบังคับ คำสั่งที่สำนักงานและกองทุนกำหนดเพื่อให้มั่นใจได้ว่าสามารถนำไปสู่การปฏิบัติงานตามเป้าหมายวัตถุประสงค์ และสอดคล้องกับนโยบายของสำนักงานและกองทุน(๔)ตรวจสอบความถูกต้องและเชื่อถือได้ของข้อมูลและประเมินผลการดำเนินการเกี่ยวกับการเงินการบัญชีของสำนักงานและกองทุน(๕) ตรวจสอบระบบการดูแลรักษาและความปลอดภัยของทรัพย์สินของสำนักงานและกองทุนให้มีความเหมาะสมกับประเภททรัพย์สินนั้น(๕) วิเคราะห์และประเมินความมีประสิทธิภาพประหยัดและคุ้มค่าในการใช้ทรัพยากรและการกำกับดูแลกิจการพลังงานหมวด ๓หน่วยรับตรวจ ข้อ ๑๗ ให้หน่วยรับตรวจมีหน้าที่ความรับผิดชอบดังนี้(๑) จัดให้มีระบบการควบคุมภายในและการบริหารความเสี่ยงที่มีประสิทธิภาพเพื่อให้ผู้ตรวจสอบภายในสอบทานอีกชั้นหนึ่ง(๒)อำนวยความสะดวกและให้ความร่วมมือแก่ผู้ตรวจสอบภายใน(๓)จัดทำบัญชีและจัดเก็บเอกสารประกอบรายการบัญชีให้ถูกต้องครบถ้วนรวมทั้งจัดทำรายงานการเงินให้เรียบร้อยเป็นปัจจุบันพร้อมที่จะให้ผู้ตรวจสอบภายในตรวจสอบได้(๔) จัดเตรียมรายละเอียดแผนงาน โครงงานตลอดจนเอกสารหลักฐานที่เกี่ยวข้องในการปฏิบัติงานเพื่อประโยชน์ในการตรวจสอบ(๕) ชี้แจงและตอบข้อซักถามต่าง ๆพร้อมทั้งหาข้อมูลเพิ่มเติมให้แก่ผู้ตรวจสอบภายใน(๖) ปฏิบัติตามข้อทักท้วงและข้อเสนอแนะของฝ่ายตรวจสอบภายใน(๗)แจ้งผลการปรับปรุงแก้ไขการปฏิบัติงานให้ฝ่ายตรวจสอบภายในทราบภายในระยะเวลาที่กำหนดประกาศณ วันที่ ๒๘ กันยายน พ.ศ. ๒๕๕๕ดิเรก ลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๑๑ มกราคม ๒๕๕๖ณัฐพร/ผู้ตรวจ๑๑ มกราคม ๒๕๕๖[๑] ราชกิจจานุเบกษาเล่ม ๑๒๙/ตอนพิเศษ ๑๙๒ ง/หน้า ๑/๒๑ ธันวาคม ๒๕๕๕